open-index/open-wikipedia-markdown huggingface dataset:
Нордкединген

алт=Грб на општина Нордкединген|мини|Грб на општина Нордкединген
**Нордкединген** () — општинска заедница во округот Штаде, во сојузната покраина Долна Саксонија, Германија. Нејзино седиште е селото Фрајбург.

Општинската заедница Нордкединген се состои од следниве општини:

# Балје
# Фрајбург
# Крумендајх
# Едеркварт
# Вишхафен

Категорија:Општински заедници во Долна Саксонија
Стајковце

**Стајковце** — историско село на територијата на Општина Желино. Местото се наоѓа во источниот крај на атарот на с.&nbsp;Требош, во месноста денес наречена Стојковци.

## Географија
Селото се наоѓало во областа Долни Полог, североисточно од Требош и југозападно од Жилче. Во минатото недалеку од селото течела Поројска Река, која пресушува во дел од годината.

## Историја
Преданието на селото од околните мештани му било пренесено на истражувачот Јован Трифуноски во 1947&nbsp;г. Познато е дека Стајковце постои уште од средниот век. Се споменува во турските документи од крајот на XV и од XVI век, како даночен обврзник за повремена работа на една воденица, што се совпаѓа со претпоставката за близината на Поројска Река.

Во османлиските документи од 1452/53&nbsp;г. Стајковце е заведено како место со 8 семејства и 1 неженет. Исто толку имало и во пописот на Иса-бег Исаковиќ од 1455&nbsp;г. Според дефтерот за 1467/68 г. селото имало 12 семејства, кои во 1568/69&nbsp;г. се намалиле на 6 семејства.

Се претпоставува дека Стајковце е раселено некаде на почетокот или во текот на XIX век.

## Поврзано
* Долни Полог

## Наводи

Категорија:Историски села во Македонија
†
†
Категорија:Требош
Вишхафен

**Вишхафен** (; долногермански: *Wischhoben*) — општина во округот Штаде, во сојузната покраина Долна Саксонија, Германија.

## Географија
### Местоположба

Општината се граничи со реката Елба на север. На исток се наоѓа островот Краутзанд, поранешна општина, како и општината Дрохтерсен. На југозапад се наоѓа Остен, додека на северозападно се наоѓа Едеркварт и Фрајбург.

### Општински единици

Кон општината Вишхафен припаѓаат следниве места:

* Хамелверден
* Вишхафен
* Нојланд
* Волфсбрухермор
* Нојландермор
* Хамелверденермор

Покрај овие места, во општината влегуваат имотите Алтендорф, Дезехоф, Хамелверденер Дефензионсдајх, Холенвег, Холенвиш, Холердајх, Кеквег, Шинкел (делумно) и Волфсбрух.

## Наводи

## Надворешни врски

Категорија:Штаде (округ)
Балје

**Балје** () — општина во округот Штаде, во сојузната покраина Долна Саксонија, Германија.

## Географија
### Местоположба

Балје се наоѓа во областа Кединген, помеѓу реките Осте и Елба. Градот Брунсбител се наоѓа на спротивниот брег од реката Елба. Местото се наоѓа на германскиот пат на фериботите.

Балје се граничи на запад со Нојхаус и Белум, на југ со Геферсдорф и на исток со Едеркварт и Крумендајх.

### Општински единици

Кон општината Балје припаѓаат следниве места:

* Елбдајх
* Херне
* Нојенхоф
* Алтенвиш
* Кукенбител
* Миленвиш
* Виш
* Фелдхоф
* Фауленхофе
* Аусендајх
* Велкен
* Балјердорф
* Ритерсхаузен
* Зидердајх-Вест
* Зидердајх-Ост
* Розенкранц
* Хинкенбител
* Егеркамп
* Брајтендајх
* Ветердајх
* Хулен (птичји резерват)
* Ајердорф

## Наводи

## Надворешни врски

Категорија:Штаде (округ)
Фрајбург (Елба)

**Фрајбург** (службено: **Фрајбург/Елба**; ; долногермански: *Fryborg*) — општина во округот Штаде, во сојузната покраина Долна Саксонија, Германија.

Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (*Flecken*), мала населба со локално значење.

Општината претставува административно седиште на општинската заедница Нордкединген.

## Географија
### Местоположба

Општината се наоѓа на југозападниот брег на реката Елба. Од градот Штаде е оддалечен 27 километри, додека од градот Куксхафен се наоѓа 40 километри. На спротивниот брег на реката Елба се наоѓа Гликштат, со кој е поврзан со ферибот.

### Соседни општини

На спротивниот брег на Елба се наоѓаат општините во Шлезвиг-Холштајн, Брокдорф и Вевелсфлет. На истиот брег се наоѓа Вишхафен на југоисток, Едеркварт на југ и Крумендајх на запад.

### Општински единици

Кон општината Фрајбург припаѓаат следниве места:

* Алверден
* Шеневорт

Покрај овие места, во општината влегуваат имотите Алверденердајх, Еш, Курцененде, Лак, Лангенхоф, Нојенштеден, Рутенштајн, како и делови од Штеленфлет.

## Наводи

## Надворешни врски

Категорија:Штаде (округ)
Економија на Латвија

**Економијата на Латвија** се врбројува во групата на новопојавени пазарни економии. Таа е дел од Европската унија.

## Макроекономски показатели
Од 2000 година,  Латвија имала еден од најголемиот раст на БДП во Европа. Но, во првите три месеци на 2009 година, латвискиот БДП се намалил за 18%, што претставувало најголем пад во ЕУ. Според Евростат, БНП по глава на жител во Латвија во 2008 година изнесувал 56% од просекот на ЕУ. Во 2019 година, БДП по глава на жител на Латвија изнесувал 18 172 долари, со што таа била рангирана на 27. место во однос на Европа и 48. во светот. Во 2018 година кефициентот Џини во Латвија изнесувал 36,3%.

## Финансиски систем

## Даночен систем
Во 1997 година, Латвија го вовела системот на рамен данок. Во 2018 година, таа го напуштила рамниот данок и преминала кон прогресивно оданочување. Од 1 јануари 2018 година, кај данокот на доход се применувала прогресивна стапка од 31,4% за делот на приходот кој надминува 55 000 евра, годишно. Годишниот приход до 20 000 евра се оданочувал со даночна стапка од 20%, а приходот помеѓу 20 000 и 55 000 евра со стапка од 23%. Со повисоката даночна стапка од 20% (наместо дотогашните 10% или 15%) се оданочувале приходите од капиталот и капиталните добивки. Даночното олеснување се зголемило од дотогашните 175 на 200 евра месечно, достигнувајќи 230 евра во 2019 година и 250 евра во 2020 година.

Во 2018 година, Латвија спровела даночна реформа, воведувајќи го моделот на реинвестирана добивка, т.е. данокот на добивка бил суспендиран (даночната стапка е 0%) сè додека добивката не се распредели или се искористи за други цели. Со други зборови, реинвестираната добивка не се оданочува, но стапката на оданочување на распределената добивка е 20%. Претходно, стапката на данокот на добивка изнесувала 15%. Со реформата од 2018 година, дивидендата се оданочува со стапка од 20%, а физичките лица не плаќаат данок на доход на дивидендите што ги добиваат. Понатаму, прагот на прометот за регистрирање на фирмите како даночни обврзници во Управата за јавни приходи бил намален од 50 000 евра годишно на 40 000 евра. Од 1 јули 2018 година, данокот на добивка претпријатијата повеќе не се плаќа однапред, бил донесен посебен закон со кој физичките и правните лица можат да ги отплатат заостанатите даночни долгови, а почнувајќи од 1 јануари 2018 година Управата за јавни приходи можела да ги отпише акумулираните такси и казни.

## Наводи

Категорија:Економија на Латвија
Жална врба (слика)

***Жална врба*** () – слика масло на платно од Клод Моне насликана во 1918 година, на која е прикажана жална врба на работ на неговото езерце во градината во Живерни. Изложена е во Музејот на уметноста Колумбус во Колумбус, Охајо.

Сликата е една од циклусот на слики на Моне. Таа е со димензии 131 на 110,3&nbsp;cm и на музејот му е поклон од Хауард и Бабет Сирак.

## Галерија

Податотека:Nymphéas reflets de saule 1916-19.jpg|*Водни лилјани и одблесоци на жална врба* (1916–1919), Музеј Мармотан-Моне
Податотека:Claude Monet, Water-Lily Pond and Weeping Willow.JPG|*Водни лилјани и жална врба*, 1916–1919, Кристис Њујорк, 1998
Податотека:Claude Monet Weeping Willow.jpg|*Жална врба*, 1918–19, Уметнички музеј Кимбал, Форт Ворт


## Наводи

Категорија:Слики од Клод Моне
Категорија:Слики од музејот на уметноста Колумбус
Појадок на трева (Моне, Москва)

***Појадок на трева*** () – слика масло на платно од Клод Моне насликана во 1866-1867 година, помала верзија на малку порано насликано дело кое сега се наоѓа во музејот Орсе. Денес се наоѓа во музејот Пушкин во Москва.

## Историја
*Појадок на трева* прво било изложена во уметничката галерија Луј Латуш и своевремено било во колекцијата на оперскиот певец Жан-Батист Фор. Била изложена на изложбата на делата на Моне во 1900 година во галеријата Диран-Риел, а Александр Беноа ја опишал како „можеби најбрилијантно дело на Моне“ и „едно од најубавите дела на целиот 20 век“ кога го видел на Светската изложба. Сергеј Шукин ја купил сликата од самиот Моне во ноември 1904 година за 30.000 франка преку трговецот со уметнички дела Пол Касирер, тринаесетто дело што го купил од Моне. Неговата колекција била запленета од советската држава во мај 1918 година. Првично сликата била во Државниот музеј на нова западна уметно и потоа од 1948 година се наоѓа во нејзиниот сегашен дом.

## Наводи

Категорија:Слики од Клод Моне
Категорија:Слики во музејот Пушкин
Долината на Нервија

***Долината на Нервија*** е слика на крајот на 19 век од францускиот уметник Клод Моне. Делото е во збирката на Музејот Метрополитен.

## Опис
*Долината на Нервија* ги прикажува планините на италијанското крајбрежје, каде што Моне поминал неколку месеци во 1884 година.

Композицијата се состои од три хоризонтални ленти во боја, горна бела лента со завеани планини, зелен појас на подножје и долен беж преден план во кој се наоѓа селото Кампоросо под подножјето на бреговите на реката Нервија.

## Наводи

Категорија:Слики од Клод Моне
Куќи на Ахтерзан

***Куќи на Ахтерзан*** е слика од францускиот уметник Клод Моне од 1871 година. Направено во масло на платно, делото отсликува крајречни градински куќи на западниот брег на реката Ахтерзан во Зандам, Холандија. Тој го насликал од браната во Зан, свртен кон северозапад. Сликата е во збирката на Музејот Метрополитен.

## Заднина
Моне отпатувал во Холандија по совет на колегата сликар Шарл-Франсоа Добињи, кој многу му препорачал на Моне да го проучува раскошот на реката Ахтерзан. Сликите што ги создал Моне на неговото патување (честопати се нарекувани холандски пејзажи), вклучувајќи ги и *Куќите*, беа добро прифатени од неговите колеги импресионисти.

## Наводи

Категорија:Слики од Клод Моне
Културно наследство на Македонија во Општина Македонски Брод

Ова е **список на објекти прогласени за [[културно наследство на Македонија]]** на подрачјето на Општина Македонски Брод според евиденцијата во Регистарот на културно наследство на Управата за заштита на културното наследство на Македонија (УЗКН).
Жени во градина

**Жени во градина** (на француски: *Femmes au jardin)* — слика на францускиот сликар Клод Моне. Сликата ја започнал во 1866 годин кога имал 26 години.

## За сликата
Сликата е насликана со маслени бои на платно. Големина е 255 см × 205 см. Самиот пејзаж е всушност градината на имотот што тој го изнајмил. 

На самата слика се гледа неговата партнерка и идна сопруга Камиј Донсје, која позирала за сликата. 
Во почетокот сликата ја работел на отворено (ан пленер), а ја  завршил во своето ателје. 
Денес, оваа слика е во музејот Орсе во Париз. 

## Успех на сликата
Сликата иако во почетокот била одбиена на Парискиот салон, поради грубите потези  на четката, таа сепак во историјата на сликарството ја има пионерската и значајна улога со која всушност започнува еден од најзначајните ликовни правци - импресионизмот

## Наводи

Категорија:Слики од Клод Моне
Категорија:Слики во музејот Орсе
Категорија:Слики од 1866 година
Жена со сонцобран – мадам Моне и нејзиниот син

**Жена со сонцобран – мадам Моне и нејзиниот син** (француски: *La Promenade*), позната и како г-ѓа. Моне и нејзиниот син, е слика на Клод Моне, најконзистентниот француски сликар на импресионизмот, создадена за време на неговото семејно патување во Аржантеј во 1875 година.

На сликата се претставени два лика кои не се толку јасни затоа што тоа и не била целта на уметникот, неговната творечка поента била   да ја прикаже светлината и ветерот на ткаенината на фустанот. Гледајќи ја сликата, можеме да „почувствуваме“ како ветерот го дува фустанот. Поради острата сенка на сликата, имаме впечаток на силна сончева светлина, што ги прави боите да изгледаат поразиграни отколку што се. Овој динамичен колористички третман, меѓу другото, остава впечаток на динамика, но најмногу на рефлексија (светлина) што лесно се забележува на раката на женскиот лик. Токму целта на импресионистите билае да ја прикажат играта на светлината, а Моне го направил  ова маестрално во ова дело.

За разлика од вештачките конвенционални академски портрети, Моне ги поставувал ликовите слободно во  околина. Спонтаноста и природноста  биле истакнати и прифатени кога сликата за првпат била изложена на втората импресионистичка изложба во 1876 година.

Сликата била насликана надвор, на отворено, најверојатно динамично и за неколку часови. Уметникот имал тенденција да пренесе чувство на лежерност, на семеен излет, а не на формален портрет  користејќи пози на ликови кои сугерираат дека неговата сопруга и синот ги прекинале прошетките додека се обидувал да ги фати нивните портрети. Скратеноста на моментот прикажана овде е пренесена преку   брзи потези во живописни бои, одлика на стилот на Моне, со потенцирање на сјајно сонце кое сјае зад Камил чија светлина е одбиена од  од нејзиниот чадор и ткаенината што лебди на грбот, додека рефлексиите на дивите цвеќиња пред неа го обојуваат фустанот во жолта боја.

Неколку години подоцна, Моне се навратил  на овој мотив, овој пат ја сликал својата ќерка со чадор на ливада во Живерни во 1886 година, денес делото е во  Музеј Орсе во Париз. Оригиналната слика ја продадал Моне во 1876 година. во Париз, а во 1965 година ја купил  Пол Мелон, кој ја донирал на Националната галерија во Вашингтон.

## Наводи

Категорија:Слики од Клод Моне
Категорија:Слики во музејот Орсе
Водни лилјани (циклус на Моне)

[thumb|400px|[Клод Моне, *Водни лилјани – Облаците*, 1920–26, Музеј на Оранжерија, Париз]]

**Водни лилјани (1897–1926)** — име на циклус од околу 250 слики на францускиот сликар Клод Моне. Сликите се изработени во техниката масло на платно и ја прикажуваат градината на сликарот во Живерниј. Моне поминал триесет години од животот сликајќи лилјани. Многу од неговите дела ги насликал во време кога страдал од перде

Моне бил голем љубител на природата. Во 1890 година, тој одлучил да изгради сопствена градина на вода во Живерни, оддалечен околу сто километри од Париз. Пет години подоцна, тој започнал да ги слика истите мотиви на лилјани повторно и повторно во различни временски интервали и услови. 

Садел  и одржувал разновидни  егзотични растенија, без прекин до 1901 година. Следната година, тој започнаl да работи на циклус на водни лилјани. Сфаќајќи дека неговиот творечки потфат се развивал со побавно темпо отколку што очекувал, во 1906 година тој одлучил да ја одложи својата изложба. Само три години подоцна, тој изложил 48 слики на платно со мотиви на  лилјани.

Во текот на дваесеттите години на минатиот век, Франција изградила неколку кружни простории во галеријата на музејот „Оранжерија“, чии sидови станале постојан дом на осум мурали на водните лилјани на Моне. Изложбата била отворена на 16 мај 1927 година, шест месеци по смртта на Моне. Во 1999 година, во оваа галерија била претставена изложбата на Моне на шеесет слики со водни лилјани на платно, собрани од целиот свет.

Сликите од циклусот „Водни лилјани“ се наоѓаат во многу музеи ширум светот, вклучувајќи ги Музеј Мармотан Моне  и музеј Орсе во Париз, Метрополитен на уметност во Њујорк, на Институтот за уметност во Чикаго,  Музеј на уметноста Сент Луис, Музејот на уметност Нелсон-Аткинс во Канзас Сити, Мисури, Музеј на уметноста Карнеги, Национален музеј на Велс, Музејот на уметноста на Нант, Музеј на уметноста Кливленд, Музеј на уметноста во Портланд.

## Поврзано
* Список на дела на Клод Моне

## Наводи

Категорија:Слики од Клод Моне
Палата на парламентот (циклус на Моне)

** Палата на парламентот (1900–1905)**  Клод Моне насликал циклус маслени слики од Вестминстерската палата, дом на британскиот парламент, есента 1899 година и раните месеци на 1900 и 1901 година за време на неговиот престојот во Лондон. 
Сите биле насликани од ист поглед, од прозорецот на Моне или терасата во болницата Сент Томас со поглед на Темза со приближна големина на платната од 81 см × 92 см. по принципот на Руанската катедрала  тие биле насликани во различни периоди од денот и временските услови.

Во овој циклус, Моне се откажал од претходната практика на завршување на сликите на самото место пред мотивот. Тој продолжи да ги довршува сликите  во Франција а Лондон добивал фотографии за да му помог во довршувањето. Ова предизвикало несакани реакции, но одговорот на Моне бил дека неговите средства за создавање на дело се негови сопствени деловни активности, а на гледачот останува да го оцени конечниот резултат.

## Галерија


File:Claude Monet, Houses of Parliament, London, 1900-1903, 1933.1164, Art Institute of Chicago.jpg|„Зградата на  парламентот, Лондон, 1900–1901 година,* 1900–1901 The [[Art Institute of Chicago]]
Image:Monet Houses of Parliament, Sunset.jpg|„Парламент, зајдисонце* (sunset), 1902
Image:Brouillard, London Parliament, Claude Monet.jpg|„Парламентот во магла*, 1903
File:Houses of Parliament in the Fog by Claude Monet, High Museum of Art.jpg|„Зградата на парламентот во магла*, 1903
File:Monet, Claude, Houses of Parliament, Seagulls.jpg|„Зградата на  парламентот, галебите*, 1903
File:Claude Monet - The Houses of Parliament, Sunset.jpg|„Зградата на парламентот, зајдисонце*, 1903
File:Brooklyn Museum - Houses of Parliament Sunlight Effect (Le Parlement effet de soleil) - Claude Monet.jpg|„Ефектот на сончева светлина врз парламентите (Le Parlement effet de soleil),* 1903
File:The Houses of Parliament (Effect of Fog).JPG|„Домот на парламентот (ефект на магла)*, 1903–1904
Image:London, the Houses of Parliament, Sunlight Opening in Fog, by Claude Monet.jpg|„Пробивање на сонцето низ маглата врз  Домот на парламентот, 1904
Image:Le Parlement de Londres Monet.jpg|„Парламентот, бурно небо*, 1904
File:Claude Monet - Le Parlement, coucher de soleil.jpg|„ Домот на парламентот, Лондон,* 1904,
File:Seagulls, the Thames & Houses of Parliament by Claude Monet, Pushkin Museum.JPG|„Галебите, реката Темза и Зградата на парламентот*, 1904
File:Claude Monet, Londres, Le Parlement, Reflets sur la Tamise, 1905, huile sur toile, Musée Marmottan Monet, Paris.jpg|„Зградата на парламентот, Лондон, *


## Наводи

Категорија:Слики од Клод Моне
Урбанизација

алт=Global urbanization map|мини|Глобална мапа за урбанизација што покажува процент на урбанизација и најголемите глобални центри за население по земја во 2018 година, врз основа на проценките на ООН.
мини
**Урбанизацијата** (од латински *urbs* – „град“) се однесува на промена на населението од рурални во урбани области, намалување на процентот на луѓе кои живеат во рурални области и начините на кои општествата се прилагодуваат на оваа промена. Тоа е претежно процес со кој  градовите се формираат и стануваат поголеми кога повеќе луѓе почнуваат да живеат и работат во централните области.

Иако двата концепта понекогаш се користат наизменично, урбанизацијата треба да се разликува од урбаниот раст. Додека урбанизацијата се однесува на *процентот* на вкупното национално население кое живее во области класифицирани како урбани, урбаниот раст строго се однесува на *апсолутниот* број на луѓе кои живеат во тие области. Обединетите нации предвиделе дека половина од светската популација ќе живее во урбани средини на крајот на 2008 година. Се предвидува дека до 2050 година ќе бидат урбанизирани околу 64% од светот во развој и 86% од развиениот свет. Тоа е еквивалентно на приближно 3 милијарди урбанисти до 2050 година, од кои голем дел ќе се случат во Африка и Азија. Забележително, Обединетите нации неодамна исто така проектирале дека скоро целиот раст на глобалното население од 2017 до 2030 година ќе биде распоредено во градовите, со околу 1,1 милијарда нови урбанисти во следните 10 години.

## Наводи

Категорија:Исползување на земјиштето
Категорија:Преселби на населението
Ице

**Ице** () — општина во округот Хановер, во сојузната покраина Долна Саксонија, Германија. Се наоѓа на реката Фузе, околу 35 километри источно од покраинскиот главен град Хановер.

## Географија
### Местоположба

Ице се наоѓа на јужниот раб од Линебуршкото Поле. Сместен е на реките Фузе и Ерзе, кои извираат од подножјето на Харц и течат кон север. Северозападно од Ице, реката Ерзе се влева во Фузе, која кај Целе се влева во Алер.

Општината зафаќа површина од околу 140&nbsp;км².

### Општински единици

Општината се состои од местата (порано самостојни општини) Алтмердингсен, Деденхаузен, Долберген, Елце, Хенигсен, Катенсен, Оберсхаген, Швиблингсен, како и самото место Ице и има вкупно околу 22.000 жители.

Секое место поседува свој месен совет.

Кон општината Ице припаѓаат и имотите Аббајле, Бенроде, Даренхорст и Вакервинкел.

## Историја

Ице бил првпат споменат во 1022 година како „Утисон“. Името потекнува од владејачката куќа „фон Утенсен“. Од 1552 до 1885 година, Ице бил поседуван од фогтот во Мајнерсен. Ице бил означен како пазарен град во 1695 година.

На 21 април 1863 година, скоро целиот Ице бил уништен во пожар. Доброволната противпожарна бригада била основана на 5 јуни 1880 година.

Ице некогаш го користел долногерманскиот јазик, но стандардниот германски јазик целосно го заменил. Постои активна заедница на долногермански говорници во Елце.

## Сообраќај

Патот Б188 ја пресекува областа од исток на запад, поврзувајќи го Ице и Алтмердингсен со Бургдорф и Гифхорн. Патиштата Б214 и Б444 го поврзува со Целе, Брауншвајг и Пајне.

Селата Долберген и Деденхаузен имаат железнички станици на железничката линија Берлин-Лерте, која е опслужувана од регионалните возови од Хановер до Волфсбург.

Општината е поврзана со Бургдорф и Лерте преку автобуските линии 910, 920, 930 и 946. Линиите 938 и 950 возат во рамките на самата општина.

## Галерија


Податотека:Johannes der Täufer Kirche (Uetze) IMG 2859.jpg|Црквата „Св. Јован“
Податотека:Wassermühle in Eltze (Uetze) IMG 9321.jpg|Воденица во Елце
Податотека:Holländerwindmühle Dollbergen IMG 1170.JPG|Ветерница во Долберген


## Наводи

## Надворешни врски

* Официјална страница 

Категорија:Хановер (регион)
Олдендорф-Химелпфортен

мини|Авионски поглед кон Химелпфортен

**Олдендорф-Химелпфортен** () — општинска заедница во округот Штаде, во сојузната покраина Долна Саксонија, Германија. Нејзино седиште е селото Химелпфортен.

Општинската заедница Олдендорф-Химелпфортен се состои од следниве општини:

# Бурвег
# Диденбител
# Енгелшоф
# Есторф
# Гросенверден
# Хама
# Хајнбокел
# Химелпфортен
# Краненбург
# Олдендорф

Категорија:Општински заедници во Долна Саксонија
Олдендорф (Штаде)

**Олдендорф** (; долногермански: *Olendörp*) — општина во округот Штаде, во сојузната покраина Долна Саксонија, Германија.

Општината претставувала административно седиште на поранешната истоимена општинска заедница.

## Географија
### Општински единици

Кон општината Олдендорф припаѓаат следниве места:

* Олдендорф
* Какен
* Тимерладе
* Зунде
* Вајсенмор
* Населба Олдендорф

## Наводи

## Надворешни врски

Категорија:Штаде (округ)
Бурвег

**Бурвег** () — општина во округот Штаде, во сојузната покраина Долна Саксонија, Германија.

## Географија
### Местоположба

Општината се наоѓа на реката Осте.

### Општински единици

Кон општината Бурвег припаѓаат следниве места:

* Бурвег
* Блументал
* Босел

## Наводи

## Надворешни врски

Категорија:Штаде (округ)
Олдендорф (општинска заедница)

мини|Авионски поглед кон Олдендорф

**Олдендорф** () — поранешна општинска заедница во округот Штаде, во сојузната покраина Долна Саксонија, Германија. Нејзино седиште било селото Олдендорф. Била распуштена на 1 јануари 2014 година, кога била споена со општинската заедница Химелпфортен за да ја создадат новата општинска заедница Олдендорф-Химелпфортен.

Општинската заедница Олдендорф се состоела од следниве општини:

# Бурвег
# Есторф
# Хајнбокел
# Краненбург
# Олдендорф

Категорија:Поранешни општински заедници во Долна Саксонија
Есторф

**Есторф** може да се однесува на следниве општини во Долна Саксонија, Германија:

* Есторф (Везер) — општина во округот Нинбург/Везер
* Есторф (Штаде) — општина во округот Штаде
Краненбург

**Краненбург** може да се однесува на следниве места во Германија:

* Краненбург (Долна Рајна) — општина во округот Клеве, Северна Рајна-Вестфалија
* Краненбург (Осте) — општина во округот Штаде, Долна Саксонија
Don't Cry

**Don't Cry** е песна на американскиот хард рок бенд Guns N' Roses. Постојат две верзии на траката, едната од албумот *[[Use Your Illusion I]]* и другата, со различни стихови, од *[[Use Your Illusion II]]*. Синглот беше објавен заедно со двата албума и се состои од оригиналната верзија на страната А 'и алтернативата на страната Б'. ЦД-синглот вклучува и демо, кое беше наменето за албумот *[[Appetite for Destruction]]*.

Музичките спотови беа режирани за обете верзии, а најпознатите беа први. Се заснова на приказната „Without You“ на соработникот на групата Дел Џејмс, заедно со видеата за "November Rain" и "Estranged". Видеото за алтернативната верзија не беше вклучено на ДВД *[[Welcome to the Videos]]*.

### Табели и позиции

## Наводи

Категорија:Песни од 1991 година
Цел за одржлив развој 1

мини|десно|200п|Лого на ЦОР 1
**Цел за одржлив развој 1** (скратено **ЦОР 1**) — прва од Целите за одржлив развој на Обединетите нации донесени во 2015 година којашто има за цел создавање „свет без сиромаштија“. Официјалниот текст гласи: „да си стави крај на сиромаштијата во сите нејзини форми насекаде“. Преку заложувањето „никој да не заостане“, земјите се обврзуваат да им овозможат забрзан напредок на оние коишто заостануваат за водечките.

ЦОР 1 има за цел да го искорени секој облик на екстремна сиромаштија. Овие облици ги вклучуваат најосновните човечки потреби како што се храна, чиста вода за пиење и санитација, но исто така и некои нови потреби предизвикани од глобалното затоплување и судирите. ЦОР 1 не се однесува само на мажите, жените и децата, туку и на основните човечки ресурси, услуги и заедници погодени од судири и природни непогоди. И покрај тековниот напредок, околу 10% од светското население живее во сиромаштија и се бори да ги задоволи основните потреби, како што се здравство, образование и пристап до вода и санитација.

Екстремната сиромаштија и натаму преовладува во нискодоходните земји, особено во оние погодени со судири и политички немири, како што се земјите во Потсахарска Африка, Латинска Америка и Карибите., and other conflict-prone regions. Without significant shift in policies, extreme poverty will double in digits by 2030.

## Наводи

1
Цел за одржлив развој 2

мини|десно|200п|Лого на ЦОР 2
**Цел за одржлив развој 2** (скратено **ЦОР 2**) — втора од Целите за одржлив развој на Обединетите нации донесени во 2015 година којашто има за цел создавање „свет без глад“. Официјалниот текст гласи: „да се стави крај на гладувањето, да се постигне безбедност на храната и подобрување на исхраната и да се промовира одржливо земјоделство“. Целта има 5 потцели коишто треба да бидат постигнати до 2030 година, а напредокот кон остварување на потцелите се мери со помош на 14 показатели.

ЦОР 2 ги нагласува сложените меѓузависности на безбедната храна, исхраната, руралната преобразба и одржливото земјоделство. Според Обединетите нации, во светот има околу 690 милиони луѓе коишто се гладни, што соодветствува на 9,9% од светското население. Многу потрагичен е податокот дека едно од девет лица во светот секоја вечер си легнува гладно, вклучувајќи 20 милиони луѓе коишто се под ризик да останат гладни во земји како Јужен Судан, Сомалија, Јемен и Нигерија.

Неисхранетоста и екстремниот глад сочинуваат клучна препрека за одржлив развој. Обата проблеми создаваат стапица од којашто луѓето не можат да побегнат. Гладните луѓе се помалку продуктивни и склони на болести, а како такви не би биле во можност да го унапредат своето живеење.

## Наводи

2
Алија

**Алија** (хебрејски: עֲלִיָּה‎ , *aliyah* „подем“) е имиграција на Евреите од дијаспората во Израелската земја. Дефинирано и како „одење нагоре“, односно кон Ерусалим, односно „правење алија“ со преселување во Израелската земја е едно од најосновните принципи на ционизмот. Спротивната акција, емиграцијата од Израелската земја, на хебрејски се нарекува јерида („спуст“). Законот за враќање на Израел им дава автоматски права на Евреите, нивните деца и нивните внуци во врска со престојот и израелското државјанство.

Во пооголем дел од еврејската историја, повеќето Евреи живееле во дијаспората каде што *алија* се развил како национален стремеж на еврејскиот народ, иако тој обично не се исполнувал сè до развојот на ционистичкото движење кон крајот на XIX век. Големата имиграција на Евреите во Палестина започнала во 1882 година. Од основањето на Израелската држава во 1948 година, повеќе од 3 милиони Евреи се преселиле во Израел. Според податоците до 2014 година, Израел и соседните територии содржат 42,9% од светското еврејско население.

## Значење
Алија е важен еврејски културен концепт и основна компонента на ционизмот. Тој е запишан во израелскиот *Закон за враќање*, кој дава право на кој било Евреин и подобни не-Евреи (дете и внуче на Евреин, сопруга на Евреин, сопруга на дете на Евреин и сопруг на внуче на Евреин), законско право за помош на имиграција и населување во Израел, како и израелско државјанство. Некој што „прави алија“ се нарекува *олех* (м.р., мн. *олим*) или *олах* (ж.р., мн. *олот*). Многу религиозни Евреи се залагаат за алија како враќање во Ветената земја и го сметаат за исполнување на Божјото библиско ветување на потомците на хебрејските патријарси Авраам, Исак и Јаков. Моше бен Нахман го вклучува правење алија во неговото набројување на 613 заповеди.

Враќањето во Израелската земја  е повторлива тема во еврејските молитви што се читаат секој ден, трипати на ден, а празничните служби на Пасха и Јом Кипур традиционално завршуваат со зборовите „Следната година во Ерусалим“. Бидејќи еврејската лоза може да обезбеди право на израелско државјанство, алијата (враќањето во Израел) има и секуларно и религиозно значење.

Со генерации религиозни Евреи, алија го поврзувале со доаѓањето на еврејскиот Месија. Евреите се молеле да дојде нивниот Месија, кој требало да ја поврати земјата Израел од незнабожечко владеење и да го врати светското еврејство во земјата под халахска теократија.

### Историска статистика

## Наводи

## Надворешни врски

* Имиграција во Израел   
* Алија на владиниот израелски портал
* Минстерство за Имиграција
* Евресјак агенција

*
Цел за одржлив развој 3

мини|десно|200п|Лого на ЦОР 3
**Цел за одржлив развој 3** (скратено **ЦОР 3**) — трета од Целите за одржлив развој на Обединетите нации донесени во 2015 година којашто има за цел постигнување „здравје и благосостојба“. Официјалниот текст гласи: „да се обезбеди здрав живот и да се промовира благосостојба за сите од секоја возраст“.

ЦОР 3 се стреми кон постигнување сеопфатно здравство коешто ќе овозможу правичен пристап до здравствените услуги за сите мажи и жени. Целта предлага да се стави крај на спречливата смртност на новороденчиња, доенчиња и деца до петгодишна возраст (смртност на новороденчиња), како и на епидемиите. 

Вниманието насочено кон здравјето и благосостојбата исто така вклучува потцели поврзани со спречувањето на злоупотребата на психоактивни супстанции, смртните случаи и повредите во сообраќајни незгоди, како и загадувањето. Целта има 9 потцели коишто треба да бидат постигнати до 2030 година. Потцелите се однесуваат на и покриваат различни гледишта на здравиот живот и здравиот начин на живеење. Напредокот кон остварување на потцелите се мери со помош на 21 показател..

Доброто здравје е суштинско за одржлив развој. Тоа е насочено кон економската и социјална нееднаквост, урбанизацијата, глобалното затоплување, постојаниот товар од ХИВ и други инфективни заболувања, но и незаборавајќи ги растечките предизвици поврзани со незаразните болести. Имајќи ја предвид пандемијата на коронавирус, се јавува потреба да се посвети особено внимание кон постигнувањето добро здравје и благосостојба на светско рамниште.

## Наводи

3
Цел за одржлив развој 4

мини|десно|200п|Лого на ЦОР 4
**Цел за одржлив развој 4** (скратено **ЦОР 4**) — четврта од Целите за одржлив развој на Обединетите нации донесени во 2015 година којашто има за цел постигнување „квалитетно образование“. Официјалниот текст гласи: „да се обезбеди инклузивно и еднакво квалитетно образование и да се промовираат можностите за доживотно учење за сите“.

ЦОР 4 се стреми да им овозможи на децата и младите квалитетно и лесно достапно образование и други можности за учење. Една од нејзините потцели е да се достигне универзитетска писменост и бројчена писменост. Важен составен дел на стекнувањето знаење и вредни вештини е средината на учење. Оттука, се јавува итна потреба да се изградат повеќе образовни установи и да се надградат постојните за да се обезбедат безбедни, сеопфатни и ефективни средини за учење за сите.

Образованието се гледа како сила за одржлив развој, национално издигнување и мир. Децата и младите коишто стекнуваат вештини, како што се читање, пишување и броење е поверојатно да имаат подобра иднина отколку нивните сожители коишто немаат вакви вештини. Светот се менува и глобализацијата побарува светското население брзо да се прилагодува и учи да работи со поновите технологии.

Преовладувањето на екстремна сиромаштија, немир, општествени судири и други чинители значително го забавуваат напредокот во многу земји во развој. Децата од сиромашните домаќинства се соочуваат со повисока веројатност да се откажат од училиште отколку нивните сожители од побогатите кругови. Неусогласеностите меѓу руралните и урбани подрачја и натаму се високи. Во Западна Азија и Северна Африка, тековните воени конфликти водат до зголемување на бројот на деца без можност за образование. Најголем напредок во запишување во основно образование од сите подрачја во развој имаат постигнато земјите од Потсахарска Африка, каде што е забележан пораст од 52% во 1990 на 78% во 2012 година, иако сè уште постојат големи неусогласености.

## Наводи

4
Химелпфортен

**Химелпфортен** (; долногермански: *Himmelpoorten*) — општина во округот Штаде, во сојузната покраина Долна Саксонија, Германија.

Општината претставува административно седиште на општинската заедница Олдендорф-Химелпфортен.

## Географија
### Местоположба

Општината се потокот Холстербек.

### Општински единици

Кон општината Химелпфортен припаѓаат следниве места:

* Химелпфортен
* Кула
* Брајтенвиш

## Наводи

## Надворешни врски

* Официјално мрежно место  

Категорија:Штаде (округ)
Суперкуп на УЕФА 2020

**Суперкуп на УЕФА 2020** било 45. издание на Суперкупот на УЕФА, годишниот фудбалски натпревар помеѓу победниците во Лигата на шампионите и Лигата на Европа, двете најсилни европски клупски натпреварувања организирани од страна на УЕФА.

Во овој Суперкуп се сретнале екипите на , победник на Лигата на шампионите 2019-2020, и , победник на Лига Европа 2019-2020. Натпреварот се одиграл на Пушкаш Арена во Будимпешта, Унгарија на 24 септември 2020.

Првично, натпреварот бил закажан да се игра на Драгао во Порто, Португалија, на 12 август 2020 година; сепак, откако пандемијата на COVID-19 предизвикала одложување на завршницата на Европските клупски турнири од претходната сезона, Извршниот комитет на УЕФА избрал да го додели презакажаното Финале на Лигата на шампионите на Португалија и го премести Суперкупот во Будимпешта.

Бајерн Минхен го освоил Суперкупот на УЕФА, победувајќи ја Севиља со 2-1 по продолженија. Головите за победничкиот тим ги постигнале Леон Горецка и Хави Мартинес, додека стрелец за Севиља бил Лукас Окампос од пенал.

## Екипи

Белешка: Со **задебелени бројки** се напишани годините кога екипата го освоила натпреварувањето.

## Натпревар
### Преглед на натпреварот
По 13 минути на  и бил досуден пенал, кога Иван Ракитиќ бил непрописно блокиран и повален на земја во казнениот простор од Давид Алаба. Лукас Окампос бил сигурен реализатор на пеналот, шутирајќи во левиот долен агол за да ги доведе шпанците во водство. Во 34-тата минута Бајерн Минхен изедначил на 1-1 со голот на Леон Горецка, по повратната топка од Роберт Левандовски. Натпреварот отишол во продолженија, каде замената Хави Мартинес, го постигнал победничкиот гол за Бајерн во 104-тата минута со удар со глава откако претходно голманот на Севиља Јасин Буну ја одбил топката во поле.

### Детали
Победникот во Лигата на шампионите се водел како домаќин поради административни причини.



## Екипа победник
**Победник на Суперкупот на УЕФА 2020**

**[[ФК Бајерн Минхен|Бајерн Минхен]]****2. титула**

## Наводи

## Надворешни врски
*Суперкуп на УЕФА

2020
Цел за одржлив развој 5

мини|десно|200п|Лого на ЦОР 5
**Цел за одржлив развој 5** (скратено **ЦОР 5**) — петта од Целите за одржлив развој на Обединетите нации донесени во 2015 година којашто има за цел постигнување „родова рамноправност“. Официјалниот текст гласи: „да се постигне родова рамноправност и да се охрабрат жените и девојчињата“.

ЦОР 5 се стреми да им обезбеди на жените и девојките еднакви права, можности да живеат слободно без дискриминација или каков било облик на насилство. Ова е во насока да се постигне родова еднаквост и да се ополномоштат сите жени и девојки. Целта има потцели коишто треба да бидат постигнати до 2030 година заради остварување одржлив развој. Пандемијата на коронавирус силно ги погодила жените со оглед на тоа што се поранливи и имаат ограничен пристап до лекување.

Родовата еднаквост до 2030 година побарува итна активност во насока на отстранување многу коренити причини за дискриминација коишто ги ограничуваат женските права во приватната и јавната сфера на живеење. Отстранувањето на насилството и силувањето по родова основа е приоритет имајќи предвид дека претставува нарушување на човековите права. Обврзаноста да се унапреди родовата еднаквост има предизвикано подобрувања во некои подрачја, но тезата за свет во којшто секоја жена и девојка уживаат целосна родова еднаквост сè уште потфрла.

## Наводи

5
Дуле и Коки

**Дуле и Коки** - македонско поп дуо во кое членуваа Душан Љубисављевиќ и Никола Јанков.

## Историја
Ова дуо на јавноста и станува најпознато во 1996 година кога со песната „Виолина и гитара“ победува на „Макфест“. Автори на нумерата, која станала еден од најубавите македонски евергрини, се Александар Митевски (музика и текст) и Валентино Скендеровски. Во својот репертоар издаде над 50 композиции, а неколку од нив, како на пример *Виолина и гитара, Мене место не ме фака, Марама, Дај ми шанса* и други се сметаат за евергрини. Последните месеци пред смртта на Дуле, дуото работело на песните кои требало да се најдат на новиот албум. Дуото престанува да постои со смртта на членот Дуле во 2013 година.

Категорија:Македонски музички групи
Никола Јанков

**Никола Јанков** - Коки е поранешен член на дуото Дуле и Коки, а сегашен член во групата *Тајфата* и професор по виолина.

## Приватен живот
Тој е женет и има една ќерка.

## Наводи

Категорија:Македонски виолинисти
Лозана

**Лозана** (, , италијански и ) — главен и најголем град во кантонот Во во Романдија, Швајцарија. Сместен е на брегот на Женевското Езеро. Лозана се наоѓа 62 километри североисточно од Женева.

Општината Лозана има население од околу 140.000 жители, што го прави четвртиот најголем град во Швајцарија.


Категорија:Градови во Швајцарија
Категорија:Општини во Во
100% те љубам

**100% те љубам** — песна изведена од македонската женска поп група XXL, со која тие победија на националниот избор за песна на Евровизија 2000, а потоа настапија на Евровизија 2000 во Стокхолм, Шведска, каде го освоиле 15-тото место.

Песната ја напишаа Орце Зафировски и Владо Јаневски, а е компонирана од Драган Каранфиловски.

Песната била отпеана на македонски и англиски.

Категорија:Македонски песни за Евровизија
SQL

**SQL** (, македонски: Структуриран Прашален Јазик) — доменски специфичен програмски јазик користен во програмирањето и дизајниран за управување со податоци чувани во систем за управување со релациони бази на податоци, или за обработка на проток во систем за управување со проток на релациони податоци. Практично се користи за справување со структурирани податоци, односно податоци кои претставуваат релации меѓу ентитети и променливи. Униформен е, бидејќи сите податоци и резултати на операциите се прикажуваат во вид на табела и овозможува класично програмирање.Сè до верзијата -{SQL:1999}- овој јазик бил непроцедурален, односно нему му се специфицирало ШТО, а не и КАКО нешто да се направи.

## Историја
Творец на SQL јазикот е Доналд Чамберлин, а настанал во истражувачката лабораторија на ИМБ () во Сан Хосе, Калифорнија во 1974 година, значи на истото место каде e Eдгар Фран Код во 1970 година ги дефинирал основите на релациониот модел на подататоци. Јазикот на почетокот се нарекувалSEQUEL () и претставувал програмски интерфејс за (API) за  System R, прототипски систем за управување со бази на податоци (SUBP) кои се развивал како дел од истражувачкиот проект под истиот назив.

## Наводи

Категорија:Програмски јазици
Теодора Џехверовиќ

**Теодора Џехверовиќ** (, ) — српска поп и  од босанско потекло.
## Дискографија
### Албуми
**[[Борбена]]* (2019)
**[[Жена без адресе]]* (2024)

### Спотови

## Наводи

Категорија:Српски пејачи
Ласгуш Порадеци

мини|Портрет на Лазар Сотир Гушо
**Лазар Сотир Гушо** (на ; роден на  година во , починал на  година во ), попознат под псевдонимот **Ласгуш Порадеци** (на ) — албански писател, поет, филолог, преведувач и пионер на модерната албанска книжевност. Тој се смета за еден од највлијателните албански писатели на 20 век, чии дела се директно поврзани со романтизмот и реализмот.

Роден во гратчето Подградец на брегот на Охридското Езеро, тогаш во османлиска Албанија, основното и средното образование ги завршил во Битола и Атина, а академското образование го стекнал на универзитетите во Букурешт и Грац. Тој развил и одржувал тесни врски со Асдрени, Ернест Колиќи, Ѓерѓ Фишта и Митруш Кутели, кои станале едни од најистакнатите албански писатели во тоа време.

Порадеци е најдобро запаметен по неговите збирки поезија „Танцот на ѕвездите“ (*Vallja e yjve*) и „Ѕвездата на срцето“ (*Ylli i zemrës*), инспирирани од традициите и особеностите на албанскиот живот. Неговиот стил се одликува со стилско-техничко достигнување, форма и содржина, како и ангажман со природата, еротиката и филозофијата. Тој на албански јазик има преведено повеќе познати англиски, германски, италијански, руски и француски дела.

## Наводи

Категорија:Албански писатели
Категорија:Албански поети
Категорија:Албанци од 19 век
Домашна материјална потрошувачка

мини|Бруто-домашниот производ и потрошувачката на енергија од 1990-2040 во Меѓународните Енергетски Изгледи 2018 (43945539111)
**Домашната потрошувачка на материјал** е мерење на вкупната количина на материјал што директно се користи во економијата, со исклучок на скриените текови. ДМП (Домашната материјална потрошувачка) е еднаква на ИНД (Индекс на насочно движење), минус извозот (*сметководство на проток на материјал*, што е всушност студија за проток на материјал од национална или регионална скала).

## Наводи

Категорија:Макроекономија
Дрохтерсен

**Дрохтерсен** (; долногермански: *Drochters*) — општина во округот Штаде, во сојузната покраина Долна Саксонија, Германија. Се наоѓа 45 километри северозападно од градот Хамбург.

## Географија
### Местоположба

Општината се граничи со островот Краутзанд. На југ се граничи со градот Штаде. На југозапад се граничи со општинската заедница Олдендорф-Химелпфортен.

### Општински единици

Општината Дрохтерсен се состои од следниве места:

* Асел (каде влегуваат Рич и Барнкруг
* Краутзанд (остров)
* Хил
* Дорнбуш
* Дрохтерсен

## Наводи

## Надворешни врски

Категорија:Штаде (округ)
Јорк (Германија)

**Јорк** (; долногермански: *Jörk*) — општина во округот Штаде, во сојузната покраина Долна Саксонија, Германија. Се наоѓа на југозападната граница со градот Хамбург и е средиште на областа Алтес Ланд, една од најголемите области со овошни дрвја во Европа.

## Географија
### Местоположба

Општината се наоѓа на левиот брег на реката Елба.

### Општински единици

Општината Јорк се состои од следниве места:

# Борстел (со Лие)
# Естебриге
# Хофе (Клајн и Грос Хофе)
# Јорк (главното место)
# Кениграјх (со Лесвиг)
# Ладекоп
# Моренде

## Галерија


Податотека:Borsteler Mühle.jpg|Ветерница во Борстел
Податотека:Museum altes land.jpg|Музеј „Алтес Ланд“
Податотека:Esteburg in Jork.JPG|Замок Естебург
Податотека:JorkKanal.jpg|Канал во Јорк


## Наводи

## Надворешни врски

Категорија:Штаде (округ)
Категорија:Градови во Долна Саксонија
Јорк (појаснување)

**Јорк** може да се однесува на следново:

* Јорк — град во Англија, Обединетото Кралство
* Јорк (Германија) — општина во округот Штаде, Долна Саксонија, Германија
* Династија Јорк — кралска династија во Англија
Цел за одржлив развој 6

мини|десно|200п|Лого на ЦОР 6
**Цел за одржлив развој 6** (скратено **ЦОР 6**) — шеста од Целите за одржлив развој на Обединетите нации донесени во 2015 година којашто има за цел обезбедување „чиста вода и санитација“. Официјалниот текст гласи: „да се обезбеди пристап до и одржливо управување со вода и санитарни услови за сите“. Целта има 8 потцели коишто треба да бидат постигнати до 2030 година, а напредокот кон нивното постигнување се мери со помош на 11 показатели.

## Наводи

6
Категорија:Санитација
Цел за одржлив развој 8

мини|десно|200п|Лого на ЦОР 8
**Цел за одржлив развој 8** (скратено **ЦОР 8**) — осма од Целите за одржлив развој на Обединетите нации донесени во 2015 година којашто има за цел обезбедување „достоинствена работа и економски раст“. Официјалниот текст гласи: „промовирање на инклузивен и одржлив економски раст, вработување и пристојна работа за сите“. Целта има 12 потцели коишто треба да бидат постигнати до 2030 година, а напредокот кон нивното постигнување се мери со помош на 17 показатели. Една од потцелите е „воспоставување политики за одржлив туризам којшто ќе создава работни места до 2030 година“. Ова значи дека секоја земја ќе биде во можност да создава приход затоа што има за цел подобрување на нејзината туристичка привлечност.

## Наводи

8
Цел за одржлив развој 9

мини|десно|200п|Лого на ЦОР 9
**Цел за одржлив развој 9** (скратено **ЦОР 9**) — деветта од Целите за одржлив развој на Обединетите нации донесени во 2015 година којашто има за цел поддржување на „индустријата, иновацијата и добрата инфраструктура“. Официјалниот текст гласи „изградба на прилагодлива инфраструктура, промовирање на одржлива индустријализација и поттикнување на иновации“. Целта се заснова на три столба: сеопфатна и одржлива индустријализација, создавање отпорна инфраструктура и поттикнување иновации. Таа има 8 потцели коишто треба да бидат постигнати до 2030 година, а напредокот кон нивното постигнување се мери со помош на 12 показатели. Целта има сложени меѓузависности со другите цели. 

## Наводи

9
Цел за одржлив развој 10

мини|десно|200п|Лого на ЦОР 10
**Цел за одржлив развој 10** (скратено **ЦОР 10**) — десетта од Целите за одржлив развој на Обединетите нации донесени во 2015 година којашто има за цел постигнување „намалена нееднаквост“. Официјалниот текст гласи „намалување на нееднаквоста во и меѓу земјите“. Целта бара намалување на нееднаквоста по основ на доход, пол, попреченост, раса, народност, потекло, религија или економски статус. Таа има 10 потцели коишто треба да бидат постигнати до 2030 година, а напредокот кон нивното постигнување се мери со помош на 11 показатели. Постигнувањето сеопфатност, осигурувањето еднаква можност и намалувањето на нееднаквоста се клучен дел од постигнувањето на оваа цел.    

Доходовата нееднаквост продолжува да се зголемува во многу делови на светот дури и во услови кога најсиромашните 40% од населението во многу земји бележи раст на сопствениот доход.   

## Наводи

10
Цел за одржлив развој 11

мини|десно|200п|Лого на ЦОР 11
**Цел за одржлив развој 11** (скратено **ЦОР 11**) — единаесетта од Целите за одржлив развој на Обединетите нации донесени во 2015 година којашто има за цел создавање „одржливи градови и заедници“. Официјалниот текст гласи „остварување на инклузивни градови и населби, безбедни, прилагодливи и одржливи“. Целите за одржлив развој земаат предвид дека активноста во едно подрачје ќе влијае врз исходот во други подрачја, како и дека развојот мора да бги урамнотежи социјалната, економската и еколошката одржливост. ЦОР 11 се покажала од суштинско значење за време на пандемијата на коронавирус преку осигурување намалена изложеност на оние коишто живеат во густо населените подрачја. Пандемијата исто така покажала дека ваквите подрачја и натаму се предизвик имајќи предвид дека 90% од заразените случаи се забележани во нив.

## Наводи

11